recursal/SuperWikiNEXT-32B huggingface dataset:
ஒரு உயிரினத்தின் முழு மரபணு கூறுகளையும் உபயோகித்து இன்னுமொரு உயிரினம் உருவாக்கப்படலே படியெடுப்பு( குளோனிங் ). உருவாக்கப்பட்ட உயிரினம் தோற்றத்திலும், மரபணு அடிப்படையிலும் மரபணுவை வழங்கிய உயிரினத்தை ஒத்து இருக்கும்.

இயற்கையாக ஆணின் விந்தும், பெண்ணின் கருமுட்டையும் கலப்பின் மூலம் சேர்து, கருவுற்றபின் சைகோட் என்று அழைக்கப்படும் ஒரு திசுள் உருவாகும். இயற்கையாக இத் திசுளின் மரபணு ஆணில் இருந்தும் பெண்ணில் இருந்தும் பெறப்பட்ட மரபணுக்களின் கலப்பாக இருக்கும். இந்த சைகோட் என்ற திசுள்தான் பின்னர் குழந்தையாக வளர்ச்சியடைகின்றது.

ஒரு பெண்ணின் முட்டையின் திசுள் கருவை நீக்கிவிட்டு, அதற்கு பதிலாக ஒரு உடல்திசுளின் மரபணுவை இட்டுவதன் மூலம் மரபணு வழங்கிய உயிரினம் படியெடுக்கப்படுகின்றது. அதாவது சில நுட்பங்கள் மூலம் உடல் திசுள் மரபணு உள்ள முட்டையை சைகோட் ஆக உருவாக்கி, குழந்தையாக உருவாக்கலாம். இங்கு ஆணின் பங்கு தேவையில்லை என்பதும் குறிப்பிடத்தக்கது.

சமூக சர்ச்சைகள்

படியெடு உயிரித் தொழில்நுட்பம் பல சீரிய சமூக சர்ச்சைகளை, கேள்விகளை முன்வைத்துள்ளது.

இயற்கையாக நடைபெறும் இனப்பெருக்க முறைகளுடன் இடையூறு செய்வது எவ்வகை பின் விளைவுகளை ஏற்படுத்தும்?

ஒரு பெண் தனது உடல் திசுள் மரபணுவை கொண்டே ஆணின் தேவையின்றி தனது குழந்தையை உருவாக்கிகொள்லாம், அப்படியானால் ஆண்களின் தேவை என்ன?

ஒரு ஆணின் உடல் திசுள் மரபணுவை, ஒரு பெண்ணின் முட்டையில் படியெடுத்து, பின்னர் இன்னொரு பெண்ணின் மூலம் குழந்தை பெற செய்தால், குழந்தைக்கு எத்தனை பெற்றோர்? குழந்தை யாருக்கு சொந்தம்?
மனிதர்களின் தோலின் நிறமானது அந்நாட்டின் தட்பவெப்ப நிலையை பொறுத்தும் மாறுபடுகிறது. தோலின் நிறத்திலிருக்கும் பரந்த படவேறுபாட்டைக் காட்டும், தென்னாப்பிரிக்காவில் உள்ள விரிந்த குடும்பம் ஒன்றின் உறுப்பினர்கள்.
**மாந்தர்களின் தோல் நிறம்** (*human skin color*) அடர் பழுப்பு நிறத்திலிருந்து மிதமான இளஞ்சிவப்பு-வெள்ளை நிறங்கள் வரை பலவிதங்களில் உள்ளன. தோல் நிறங்களில் வேறுபாடு உள்ளதற்கான காரணம் இயற்கைத் தேர்வே. முக்கியமாக உயிர்வேதியியல் தாக்கங்களைக் கட்டுப்படுத்துவதன் மூலம் தோலை ஊடுருவும் புற ஊதாக்கதிர்களை ஒழுங்கு முறைப்படுத்தவே தோலில் நிறமாற்றத்திற்கான பரிணாமம் நிகழ்ந்தது.

பல விதமான காரணிகளால் மனிதனுடைய தோல் நிறம் முடிவு செய்யப்பட்டாலும், முக்கிய காரணியாக இருப்பது மெலனின் எனும் நிறமியாகும். மெலனின் தோலின் உட்புறத்தில் இருக்கும் நிறமி அணுக்கள் (Melanocytes) எனப்படும் உயிரணுக்களில் உருவாகின்றன. மெலனினே கருமை தோல் நிறமுடையவர்களின் நிறத்தை முடிவு செய்கிறது. வெளிர் தோல் நிறமுடையவர்களின் நிறத்தை முக்கியமாக முடிவுசெய்வது அடித்தோலின் அடிப்புறத்தில் இருக்கும் நீல-வெள்ளை நிறமுடைய இணைப்புத் திசுவும், அடித்தோலின் நரம்புகளில் சுற்றி வரும் இரத்த சிவப்பணுக்களே.

மேற்கோள்கள்
-----------

1. ↑  Muehlenbein, Michael (2010). *Human Evolutionary Biology*. Cambridge University Press. பக். 192–213.
2. ↑  "மெலனின்". Dennis O'Neil. 2012-12-18 அன்று மூலம் பரணிடப்பட்டது. நவம்பர் 26, 2013 அன்று பார்க்கப்பட்டது.
**லோலா மேவரிக் லாயிட்** ( *Lola Maverick Lloyd* ) (நவம்பர் 24, 1875 – ஜூலை 25, 1944) ஒரு அமெரிக்க அமைதிவாதியும், வாக்குரிமையாளரும், உலக கூட்டாட்சிவாதியும் பெண்ணியவாதியும் ஆவார். டெக்சஸில் பணக்கார மேவரிக் குடும்பத்தில் பிறந்த லோலா மேவரிக், பத்திரிகையாளர் ஹென்றி டெமரெஸ்ட் லாய்டின் மகனான வில்லியம் பிராஸ் லாய்டை மணந்தார். இவர்கள் இருவரும் ஒன்றாக முற்போக்கு சகாப்தத்தின் காரணங்களை ஆதரிக்க தங்கள் குடும்பத்தின் செல்வாக்கையும் செல்வத்தையும் பயன்படுத்தினர்.

ஒரு பொது மற்றும் சர்ச்சைக்குரிய விவாகரத்தைத் தொடர்ந்து, லோலா மேவரிக் லாயிட் சமாதானத்தை ஆதரிப்பதற்காக தனது வாழ்நாள் முழுவதையும் அர்ப்பணித்தார். இவர் 1915 இல் அமைதி மற்றும் சுதந்திரத்திற்கான பெண்களின் அமைதிக் கட்சி மற்றும் மகளிர் சர்வதேச அமைப்பை நிறுவ பணியாற்றினார். தனது நெருங்கிய தோழியான ரோசிகா ஸ்விம்மருடன். இணைந்து 1937 இல் உலக அரசாங்கத்திற்கான பிரச்சாரத்தை நிறுவினார். இது உலக அரசாங்கம் மற்றும் உலக கூட்டாட்சிக்கான முதல் நிறுவன முயற்சியாகும்.

### அமைதிக்கான காரணங்கள்

முதலாம் உலகப் போர் ஆரம்பித்ததைத் தொடர்ந்து, அங்கேரிய அமைதிவாதியான ரோசிகா சுவிம்மரின் தொடர்பு கிடைத்தது. போருக்கு அமைதியான தீர்வு காண்பதில் அமெரிக்க நலன்களை அதிகரிக்கும் முயற்சியில் சுவிம்மர் நாடு முழுவதும் சுற்றுப்பயணம் செய்து கொண்டிருந்தார். லாயிட் சுவிம்மரைப் பின்தொடர்ந்து மேலும் பல நிகழ்வுகளுக்குச் சென்றார். ஜனவரி 1915 இல் வாஷிங்டன், டிசியில் பெண் அமைதிக் கட்சியை நிறுவிய பிரதிநிதிகளில் இவரும் ஒருவர். லோலா பின்னர் டென் ஹாக்க்கில் நடந்த சர்வதேச மகளிர் மாநாட்டிற்காக சென்ற நாற்பத்தேழு பெண்களுடன் ஐரோப்பாவிற்கு பயணம் செய்தார். மாநாட்டுக்குப் பிறகு, ஹென்றி ஃபோர்டின் அமைதிக் கப்பலை ஒழுங்கமைக்க உதவுவதற்காக இவர் சிக்காகோவுக்குத் திரும்பினார். ஆனாலும் இதுபோரை முடிவுக்குக் கொண்டுவர ஒரு சமாதான மாநாட்டை கட்டாயப்படுத்துவதற்கான ஒரு தோல்வியுற்ற முயற்சியானது. தொடர்ச்சியான மத்தியஸ்தத்திற்கான நடுநிலை மாநாட்டை மேற்பார்வையிடும் "ஏழு குழுவின்" உறுப்பினராகவும் இருந்தார்.

### இறப்பு

1939 வாக்கில், ஒற்றைத் தலைவலியால் அவதிப்பட்ட லோலா லாய்டின் உடல்நிலை மோசமானது. மேலும் கணையப் புற்றுநோயால் ஏற்பட்ட சிக்கல்களால் ஜூலை 25, 1944 அன்று தனது 68வது வயதில் இறந்தார்.

மேற்கோள்கள்
-----------

1. ↑  Follett, Jean (September 14, 2005). *National Register of Historic Places Registration Form: Lola Maverick Lloyd House*. Archived from the original on ஜனவரி 19, 2015.. பார்த்த நாள்: மார்ச் 7, 2023.
2. ↑  Ruttum, Laura (October 2005). *Lola Maverick Lloyd Papers: 1856-1949*. New York Public Library. .

வெளி இணைப்புகள்
---------------

* Lola Maverick Lloyd papers at the Sophia Smith Collection, Smith College Special Collections

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* United States

 |
| மற்றவை | 
* SNAC

 |
**சுருளிவேலப்பர் கோயில்** என்பது தேனி மாவட்டத்திலுள்ள சுருளிமலையில் அமைந்துள்ள கோயிலாகும்.  இதனை நெடுவேள்குன்றம் என்றும் அழைக்கின்றனர். இத்தலத்தின் மூலவரை வேலப்பர் என்று அழைக்கின்றனர். இங்குள்ள தீர்த்தமாக சுரபிதீர்த்தம் கருதப்படுகிறது. இது சுருளி அருவியாகும்.

இக்கோயிலின் அருகே விபூதி குகை, கைலாய குகை மற்றும் கன்னிமார் குகை போன்றவை உள்ளன. இந்தக் கோயிலின் விபூதி குகையில் ஈர மண் விபூதியாக மாறுகிறது என்பது வியப்பிற்குறிய செய்தியாகும்.

இக்கோயிலின் கருவறையில் முருகன், சிவன், திருமால், விநாயகர் ஆகியோர் உள்ளனர். இக்கருவறை குகையாகும்.

தலவரலாறு
--------

இத்தலத்தின் மூலவரான சுருளிவேலப்பர் குழந்தையில்லாதவருக்கு இறுதிக் கடன்களை செய்தார். அதனால் இறுதி காலத்தில் குழந்தை இல்லாதவர்கள் மூலவர் சுருளிவேலப்பரை தங்கள் குழந்தையாக எண்ணுகின்றனர்.

தலசிறப்பு
---------

அகத்தியருக்கு திருமணக் கோலத்தில் சிவபெருமான் காட்சியளித்த தலம்.

விழாக்கள்
---------

* ஆடிப்பெருக்கு
* ஆடி அமாவாசை
* தை அமாவாசை
* சிவராத்திரி
* பங்குனி உத்திரம்
* வைகுண்ட ஏகாதசி
* சித்திரை திருநாள்

இவற்றையும் காண்க
----------------

ஆதாரங்கள்
---------

1. ↑  சுருளிவேலப்பர் கோயில் - தினமலர் கோயில்கள்
டீசல் எரிபொருள் நீரில் கலக்குந்தன்மையினால் பிரகாசமான வானவில்லின் செயலையொத்த மென்படல குறுக்கீட்டின் விளைவு
**கலக்குந்தன்மை** (Miscibility) என்பது அனைத்து விகிதாச்சாரங்களிலும் கலக்க வேண்டிய இயல்புடைய பொருட்கள் இணைந்து (அதாவது, எந்தவொரு செறிவிலும் முழுமையாக கரைக்ககூடிய) ஒரேவிதமான கரைசலாக உருவாக்குகிறது. இந்த சொல் பெரும்பாலும் திரவங்களில் பயன்படுத்தப்படுகிறது, ஆனால் திடப்பொருட்களும் வாயுக்களும் பொருந்தும். உதாரணமாக, நீர் மற்றும் எத்தனால் இணைந்த கரைசலில் அவை இரண்டும் அனைத்தும் ஒத்த விகிதாச்சாரத்தில் கலக்கப்படுகின்றன. [1]

இதற்கு மாறாக, ஒரு குறிப்பிடத்தக்க விகித்தில் பொருட்களின் கலப்பு உருவாகவில்லை என்றால் ஒன்றுடன் ஒன்று கலவாத்தன்மை உடையனவாக கருதப்படுகின்றன. உதாரணமாக, பியூட்டனோன் (Butanone) தண்ணீரில் கணிசமாக கரையக்கூடியது, ஆனால் இந்த இரண்டு கரைப்பான்களும் அனைத்து விகிதாச்சாரங்களிலும் கலக்க வேண்டிய இயல்புடையவை இல்லை, ஏனென்றால் அவைகளின் இயல்பு எல்லா விகிதங்களிலும் கரையக்கூடியவை அல்ல.[2]

மேற்கோள்கள்
-----------

1. ↑  Wade, Leroy G.. *Organic Chemistry*. Pearson Education. பக். 412. பன்னாட்டுத் தரப்புத்தக எண்:0-13-033832-X.
2. ↑  Stephen, H.; Stephen, T. (2013-10-22) (in en). *Binary Systems: Solubilities of Inorganic and Organic Compounds, Volume 1P1*. Elsevier. பன்னாட்டுத் தரப்புத்தக எண்:9781483147123. .
**லோவ்ராஜ் குமார்** (*Lovraj Kumar*, 1926 - 1994) ஓர் இந்திய அரசு குடிமை பணியாளார் ஆவார். இவர் 1950களின் பிற்பகுதியிலிருந்து 1980களின் முற்பகுதி வரை இந்திய பொருளாதாரக் கொள்கைகளை உருவாக்குவதில் பங்கு வகித்தார். 

குமார் 1926 இல் நைனிடாலில் பிறந்தார். டெஹ்ராடூனின் டூன் பள்ளியில் கல்வி பயின்றார். இவர் 1947 இல் இந்தியாவின் முதல் ரோட்ஸ் அறிஞரானார்  மற்றும் ஆக்சுபோர்டில் உள்ள மாக்டலென் கல்லூரியில் வேதியியல் படிக்கச் சென்றார். இந்தியா திரும்பியதும் பர்மா ஆயில் நிறுவனத்தில் சேர்ந்து பணி செய்தார். இந்திய ஆட்சி பணியாளராக, இவரது மிக முக்கியமான பதவி பெட்ரோலிய அமைச்சின் செயலாளராகும். இவரது கடைசி பணியில் உருக்கு அமைச்சகத்தின் செயலாளராக இருந்தார். இதிலிருந்து 1984 இல் ஓய்வு பெற்றார். 

இவர் பொருளாதார நிபுணரான தர்மா குமாரை 1951 இல் திருமணம் செய்தார். இவர்களுக்கு ராதா குமார் என்ற மகள் இருக்கிறார். 

ஓய்வுபெற்றபோது, டூன் பள்ளியின் ஆளுநர்கள், இந்திய வனவிலங்கு நிதியம் மற்றும் பயன்பாட்டு பொருளாதார ஆராய்ச்சிக்கான தேசிய கவுன்சில் உள்ளிட்ட பல குழுக்கள் மற்றும் நிறுவனங்களுக்கு இவர் தலைமை தாங்கினார்.

மேற்கோள்கள்
-----------

1. ↑  I. M. D. Little (1994-04-01). "Obituary: Lovraj Kumar - People - News". London: The Independent.. பார்த்த நாள்: 2012-03-26.
2. ↑  "Rhodes Scholarships India". Rhodes Scholarships India. 2011-07-31. 26 January 2012 அன்று மூலம் பரணிடப்பட்டது. 2012-03-26 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |
கி.பி. 6-ஆம் நூற்றாண்டின் ஆரம்பத்தில் உலகப்படம்
**ஆறாம் நூற்றாண்டு** (6-ஆம் நூற்றாண்டு, 6th century AD) என்ற காலப்பகுதி கிபி 501 தொடக்கம் கிபி 599 வரையான காலப்பகுதியைக் குறிக்கிறது. மேற்குலகில் இந்த நூற்றாண்டு தொன்மை நாகரிகத்தின் முடிவாகவும் மத்திய காலத்தின் ஆரம்பமாகவும் கருதப்படுகிறது.

முந்தைய நூற்றாண்டின் பிற்பகுதியில் மேற்கு ரோமப் பேரரசின் வீழ்ச்சிக்குப் பின்னர், ஐரோப்பா பல சிறிய செருமானிய இராச்சியங்களாகப் பிரிந்து நிலத்துக்காகவும் செல்வத்துக்காகவும் தமக்கிடையே போட்டியிட்டன. இக்குழப்பத்தில் பிராங்குகள் உயர்நிலைக்கு வந்து இன்றைய பிரான்சு, மற்றும் செருமனியில் பெரும்பான்மையாகினர். இதற்கிடையில், கிழக்கு ரோமப் பேரரசு ஜஸ்டீனியன் என்ற பேரரசனின் கீழ் விரிவாக்கம் பெறத் தொடங்கியது. இப்பேரரசு வண்டல்களிடம் இருந்து வடக்கு ஆப்பிரிக்காவைக் கைப்பற்றியது. அத்துடன் இத்தாலியை முழுமையாகக் கைப்பற்றி முன்னர் மேற்கு ரோமப் பேரரசின் ஆட்சியில் இருந்த பகுதிகளைக் கைப்பற்ற முனைந்தது. ஜஸ்டீனியனின் இறப்பை அடுத்துத் தான் கைப்பற்றியப் பகுதிகளை மீண்டும் இழந்தது.

தனது இரண்டாம் பொற்காலத்தில், சசானிது பேரரசு முதலாம் கோசுராவு மன்னனின் கீழ் தன் உச்ச நிலையை ஆறாம் நூற்றாண்டில் எட்டியது. வடக்கு இந்தியாவில் குப்தப் பேரரசு ஆறாம் நூற்றாண்டின் நடுப்பகுதியில் வீழ்ச்சி கண்டது. 150 ஆண்டுகளாகப் பிரிந்திருந்த சீனாவின் தெற்கு மற்றும் வடக்கு அரச வம்சங்கள் சுயி வம்சத்தின் கீழ் இந்த நூற்றாண்டின் இறுதியில் ஒன்றுபட்டது. கொரிய முப்பேரரசு இந்நூற்றாண்டுக் காலத்தில் வளர்ச்சியைக் கண்டது.

அமெரிக்காவில், கி.பி. 150 முதல் 450 வரை உச்ச நிலையில் இருந்த தியோத்திகுவாக்கன் அரசு ஆறாம் நூற்றாண்டில் அழிவை நோக்கி நகர்ந்தது. நடு அமெரிக்காவில் மாயா நாகரிகம் வளர்ச்சியைக் கண்டது.

நிகழ்வுகள்
----------

சீனாவில் 6ஆம் நூற்றாண்டு காலப் பௌத்தக் கற்சிலை.
* 6ம் நூற்றாண்டின் ஆரம்பம் – ஐரிய குடியேற்றவாதிகளும், ஆக்கிரமிப்பாளர்களும் கலிடோனியா (இன்றைய ஸ்கொட்லாந்து) நோக்கிச் சென்றனர்.
* 6ம் நூற்றாண்டின் ஆரம்பம் – சென் பௌத்தம் சீனாவில் இருந்து வியட்நாமுக்குப் பரவியது.
* 518 - கிழக்கு ரோமப் பேரரசன் இரண்டாம் அனஸ்தேசியசு இறக்க, இரண்டாம் ஜஸ்டின் பதவியெற்றான்.
* 522 - பைசண்டைன்கள் பட்டுப்புழு வளர்ப்பை ஆரம்பித்தனர்.
* 527 - முதலாம் ஜஸ்டீனியன் கிழக்கு ரோமப் பேரரசன் ஆனான்.
* நடு 6ம் நூற்றாண்டு - பௌத்த சாதக் கதைகள் பாரசீக மொழியில் மொழிபெயர்க்கப்பட்டட்ன.
* நடு 6ம் நூற்றாண்டு - இந்தியாவி மகாராட்டிரத்தில் எலிபண்டா குகைக் கோயில் கட்டப்பட்டது.
* 552 - பௌத்தம் சப்பானுக்குப் பரவியது.
* 570 - இசுலாமியத்தின் நிறுவனர் முகமது பிறப்பு.
* 589 - சுயி வம்சத்தின் கீழ் சீனா ஒன்றிணைந்தது.

மேற்கோள்கள்
-----------

1. ↑  Roberts, J: "History of the World.". Penguin, 1994.
***அடவி*** ( *Adavi* ) என்பது 2020 ஆம் ஆண்டு வெளியான தமிழ் மொழி காதல் அதிரடித் திரைப்படமாகும். ஜி. ரமேஷ் இயக்கிய இப்படத்தில் வினோத் கிஷன், அம்மு அபிராமி ஆகியோர் முக்கிய வேடங்களில் நடித்துள்ளனர். படத்தின் தயாரிப்பாளர் சாம்பசிவம் எதிர்மறையான பாத்திரத்தில் அறிமுகமானார்.

கதை
---

ஒரு மலையிலுள்ள பழங்குடியினர் பேராசை பிடித்த தோட்ட உரிமையாளரிடமிருந்து எவ்வாறு தங்கள் நிலத்தைக் காப்பாற்ற முயற்சிக்கின்றனர் என்பதே கதையாகும்.

நடிகர்கள்
---------

* வினோத் கிஷன்
* அம்மு அபிராமி
* தோட்ட உரிமையாளராக ஆர். என். ஆர். மனோகர்
* சூப்பர் சுப்பராயன்
* முத்துராமன்
* கே. சாம்பசிவம்
* அட்டப்பாடி ராதாகிருஷ்ணன்
* ரோபோ சந்துரு

தயாரிப்பு
---------

முன்னதாக *கல்லாட்டம்* (2016) படத்தை இயக்கிய ஜி. ரமேஷ், முக்கிய நடிகர்கள் தவிர பல புதிய முகங்களைக் கொண்ட ஒரு படத்தில் ஒப்பந்தம் செய்தார். பணக்காரர்களுக்கும் பூர்வீக குடிமக்களுக்கும் இடையிலான நிலப் பிரச்சனையை மையமாக வைத்து இந்தப் படம் உருவானது. இப்படத்தின் படப்பிடிப்பு கோத்தகிரி அருகே உள்ள மேட்டுக்கல்லில் 20 நாட்களில் இரண்டு கட்டமாக படமாக்கப்பட்டது.

ஒலிப்பதிவு
----------

படத்துக்கு சரத் ஜடா இசையமைத்துள்ளார்.

வெளியீடு
--------

தி டைம்ஸ் ஆஃப் இந்தியா படத்திற்கு ஐந்தில் இரண்டு நட்சத்திரங்களைக் கொடுத்தது. தி டெக்கன் குரோனிக்கள்படத்திற்கு அதே மதிப்பீட்டைக் கொடுத்து, ஒளிப்பதிவைப் பாராட்டி படத்தின் திரைக்கதையை விமர்சித்தது.

சான்றுகள்
---------

1. ↑  Subramanian, Anupama (8 February 2020). "Adavi review: What happens when a great DOP becomes a DIR". *Deccan Chronicle*.
2. ↑  "Director G Ramesh's next 'Adavi' set for release this Friday". *The New Indian Express*.
3. ↑
4. ↑  "Adavi Movie Review: The kind of film which is less a movie and more a message". *The Times of India*.
5. ↑  Subramanian, Anupama (8 February 2020). "Adavi review: What happens when a great DOP becomes a DIR". *Deccan Chronicle*.Subramanian, Anupama (8 February 2020). "Adavi review: What happens when a great DOP becomes a DIR". *Deccan Chronicle*.

வெளி இணைப்புகள்
---------------

* இணையதள திரைப்பட தரவுத்தளத்தில் *அடவி (திரைப்படம்)*
**சா. மாங்குடி** (*S. Mangudi*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் தமிழ்நாட்டின் சிவகங்கை மாவட்டம் காரைக்குடியினைச் சேர்ந்தவர். இவர் காரைக்குடி அழகப்பா அரசுக் கல்லூரியில் இளம் அறிவியல் கல்வியினைப் பயின்று மதுரை காமராசர் பல்கலைக்கழகத்தில் பட்டம் பெற்றுள்ளார். இவர் 2021ஆம் ஆண்டு நடைபெற்ற தமிழ்நாடு சட்டப்பேரவைத் தேர்தலில் காரைக்குடி சட்டமன்றத் தொகுதியிலிருந்து இந்திய தேசிய காங்கிரசு வேட்பாளராகப் போட்டியிட்டுத் தமிழகச் சட்டப்பேரவைக்குத் தேர்ந்தெடுக்கப்பட்டுள்ளார்.

போட்டியிட்ட தேர்தல்
-------------------

| தேர்தல் | தொகுதி | கட்சி | முடிவு | வாக்குகள் (%) | இரண்டாம் இடம் | கட்சி | வாக்கு (%) |
| --- | --- | --- | --- | --- | --- | --- | --- |
| 2021 தமிழ்நாடு சட்டமன்றத் தேர்தல் | காரைக்குடி | இதேகா | வெற்றி | 35.75 | எச்.ராஜா | பா.ஜ.க | 25.59 |

மேற்கோள்கள்
-----------

1. ↑  "Form 21E (Return of Election)" (PDF). 22 Dec 2021 அன்று மூலம் (PDF) பரணிடப்பட்டது. 29 Apr 2022 அன்று பார்க்கப்பட்டது.
2. ↑  "Karaikudi Election Result". 29 Apr 2022 அன்று பார்க்கப்பட்டது.
6174 இங்கு வழிமாற்றப்படுகிறது. இதே பெயரில் வெளிவந்த புதினத்திற்கு **6174 (புதினம்)** கட்டுரையைப் பார்க்க.
**6174** என்பது ஒரு குறிப்பிடத்தக்க எண் ஆகும். இவ்வெண் இந்தியக் கணிதவியலர் டி. ஆர். கப்ரேக்கரின் நினைவாக **கப்ரேக்கர் மாறிலி** (*Kaprekar Constant*) என அழைக்கப்படுகிறது. பின்வரும் காரணங்களுக்காக இது குறிப்பிடத்தக்கது:

* ஏதாவதொரு நான்கு இலக்க எண்ணை எடுத்துக் கொள்ளுங்கள். உதாரணமாக 4295 என்ற எண்ணை பார்ப்போம்.
* முதலில் இந்த 4,2,9,5 என்ற நான்கு இலக்கங்களைக் கொண்ட மிகப் பெரிய மற்றும் மிகச் சிறிய எண்களை எழுதுவோம். அதாவது அவைகள் முறையே 9542 மற்றும் 2459 ஆகும். 9542-2459=7083.
* இந்த 7,0,8,3 என்ற நான்கு இலக்கங்களைக் கொண்ட மிகப் பெரிய மற்றும் மிகச் சிறிய எண்கள் முறையே 8730 மற்றும் 0378 ஆகும். 8730-0378=8352. இதே முறையைச் செய்தால் 8532-2358=6174 கிடைக்கும்.
* எந்தவொரு நான்கு இலக்க எண்ணை எடுத்து மேலே கூறிய முறையை கடை பிடித்தால் எப்போதுமே அது 6174 என்ற எண்ணில் தான் முடியும்.

இந்த முறை கப்ரேகர் முறை எனப்படுகிறது. இதில் ஒரேயொரு கட்டுப்பாடு நான்கு எண்களும் ஒரே எண்ணாக இருக்கக் கூடாது. அதாவது 1111, 2222 போன்ற எண்களுக்கு இந்த முறை வேலை செய்யாது. 6174 என்ற எண் வந்தால் கப்ரேகர் முறையில் மீண்டும் அதே எண் 6174 வருகிறது. மேலும் ஒரு உதாரணமாக 2009 என்ற எண்ணை எடுத்துக் கொள்வோம். கப்ரேகர் முறையில்,

9200-0029 = 9171
9711-1179 = 8532
8532-2358 = 6174

நான்கு இலக்க எண்களுக்கான கப்ரேகர் முறை
நான்கு இலக்கங்களைக் கொண்டு, மிகப் பெரிய எண்ணை எழுதும் போது அந்த எண்களை இறங்கு வரிசையிலும், மிகச் சிறிய எண்ணாக எழுதும் போது ஏறு வரிசையிலும் எழுதுகிறோம். a,b,c,d என்ற நான்கு எண்களும்

9 ≥ a ≥ b ≥ c ≥ d ≥ 0

என்றும், நான்கும் ஒரே எண்ணாக இருக்காது. எனவே அதிகபட்ச எண் abcd ஆகவும்,குறைந்தபட்ச எண் dcba ஆகவும் இருக்கும். இப்போது கப்ரேகர் முறையை பயன்படுத்தினால், 
,

a b c d
-- d c b a 

---

A B C D

---

.கிடைக்கும். மேலும்

D = 10 + d - a (as a > d)

C = 10 + c - 1 - b = 9 + c - b (as b > c - 1)

B = b - 1 - c (as b > c)

A = a - d

A,B,C,D என்ற நான்கு எண்களையும் a,b,c,d மூலம் எழுத முடிந்தால் அதே எண்ணே திரும்பவும் வருவதைக் காணலாம். நான்கு இலக்கங்களை வைத்து மொத்தம் 4!=24 எண்கள் எழுத முடியும். அதில் மேலே உள்ள சமன்பாடுகளை பூர்த்தி செய்யும் எண்களை சரி பார்த்தால் முழு எண் தீர்வாக ABCD=bdac என வருவதைக் காணலாம். இந்த நான்கு சமன்பாடுகளிலிருந்து A=6,B=1,C=7, D=4 என்பதைக் கண்டறியலாம் .இந்த ஒரே ஒரு நான்கு இலக்க எண்ணுக்குத் தான் இந்த பெருமை உள்ளது.எந்த ஒரு நான்கு இலக்க எண்ணை எடுத்துக் கொண்டாலும், அதிக பட்சமாக 7 தடவைகள் கப்ரேகர் முறையைப் பயன்படுத்தினால் 6174 என்ற எண்ணை அடைந்து விடலாம்.

மூன்று இலக்க எண்களுக்கு இதே போல் ஓர் எண் உள்ளது; அந்த எண் 495 ஆகும்.

வெளி இணைப்புகள்
---------------

* 6174 பரணிடப்பட்டது 2009-02-28 at the வந்தவழி இயந்திரம்
* 6174

மேற்கோள்கள்
-----------

1. ↑  Nishiyama, Yutaka (March 2006). "Mysterious number 6174". *Plus Magazine*.
2. ↑  Kaprekar DR (1955). "An Interesting Property of the Number 6174". *Scripta Mathematica* **15**: 244–245.
3. ↑  Kaprekar DR (1980). "On Kaprekar Numbers". *Journal of Recreational Mathematics* **13** (2): 81–82.
**அடர்குறை உலோகம்** *(light metal)* என்பது ஒப்பீட்டளவில் மிகவும் குறைவான அடர்த்தி கொண்ட எந்த உலோகமும் அடர்குறை உலோகம் அல்லது இலேசான உலோகம் எனப்படும். குறிப்பிடத்தகுந்த பல சிறப்பான வரையறைகள் பரிந்துரைக்கப்பட்டாலும் அவற்றில் எதுவும் பரவலான வரவேற்பை பெறவியலவில்லை. மக்னீசியம், அலுமினியம் மற்றும் தைட்டானியம் ஆகிய மூன்று தனிமங்களும் அடர்குறை உலோகங்களாக கருதப்பட்டு வனிக முக்கியத்துவமும் பெற்றுள்ளன. அவற்றின் அடர்த்திகள் முறையே 1.7, 2.7 மற்றும் 4.5 கி/செ.மீ 3 19 முதல் 56 சதவீதம் அளவுக்கு இரும்பு, செப்பு போன்றனவற்றின் அடர்த்திகளோடு வேறுபடுகின்றன. இவற்றின் அடர்த்தி முறையே 7.9 மற்றும் 8.9 ஆகும்.

இவற்றையும் காண்க
----------------

* அடர்மிகு உலோகம்

மேற்கோள்கள்
-----------

1. ↑  Jackson JA, Mehl JP, Neuendorf KKE (eds) 2005, *Glossary of Geology,* 5th ed. American Geological Institute, Alexandria, ISBN 0-922152-76-4, p. 371
2. ↑  Brandes EA & Brook GB (eds) 1998, *Light Metals Handbook,* Butterworth Heinemann, Oxford, ISBN 0-7506-3625-4, p. viii
3. ↑  Polmear I 2006, *Light Alloys: From Traditional Alloys to Nanocrystals,* 4th ed. Butterworth Heinemann, Oxford, ISBN 0-7506-6371-5, p. 1
**முனைய துணைக்கோள் ஏவுகலம்-சி52** (PSLV-C52)  என்பது இந்திய முனைய துணைக்கோள் ஏவுகலம் (PSLV) திட்டத்தின் 54வது பணியாகும். முனைய துணைக்கோள் ஏவுகலம் (PSLV)-C52 ஆனது 14 பிப்ரவரி 2022 அன்று 05:59 (IST) மணிக்கு ரிசாட்-1A(ஈஓஎஸ்-04), இன்ஸ்பைர்சாட், ஐஎன்எஸ்-2டிடி ஆகியவற்றை அதன் முக்கிய தாங்குசுமையாகக் கொண்டு ஏவப்பட்டது.

விவரங்கள்
---------

முனைய துணைக்கோள் ஏவுகலம்-C52 இந்தியாவின் ஆந்திரப் பிரதேசம் ஸ்ரீஹரிகோட்டாவில் உள்ள சதீஷ் தவான் விண்வெளி மையத்தின் முதல் ஏவுதளத்தில் இருந்து ஏவப்பட்டது. இந்த ஏவுகலமானது முதன்மை தாங்குசுமையாக, ரிசாட்-1எ ஐயும் மற்ற 2 செயற்கைக்கோள்களையும் சுமந்து சென்றது. இவை இந்திய விண்வெளி தொழில்நுட்ப கழகத்திலிருந்து இன்ஸ்பைர்சாட் ஆகவும், இந்திய விண்வெளி ஆராய்ச்சி கழகத்திடமிருந்து ஐஎன்எஸ்-2டிடி தொழில்நுட்ப விளக்கதாரராகவும் இருக்கும்.

ஏவுதல் கால அட்டவணை
------------------

பிஎஸ்எல்வி-சி52 14 பிப்ரவரி 2022 அன்று இந்திய சீர் நேரம் 5:59 மணிக்கு ஏவப்பட்டது.

பணி கண்ணோட்டம
-------------

பிஎஸ்எல்வி-சி52 ஏவுகலன் நான்கு நிலைகளைக் கொண்டது; ஒவ்வொன்றும் தன்னிச்சையாக, அதன் சொந்த உந்துவிசை அமைப்புடன், அதன் மூலம் சுதந்திரமாக செயல்படும் திறன் கொண்டது. முதல் மற்றும் மூன்றாவது நிலைகள் கூட்டு திட உந்துசக்திகளைப் பயன்படுத்துகின்றன, இரண்டாவது மற்றும் நான்காவது நிலை பூமியில் சேமிக்கக்கூடிய திரவ உந்துசக்தியைப் பயன்படுத்துகின்றன.

மேற்கோள்கள்
-----------

1. ↑  "PSLV". *Space.skyrocket.de*. 21 January 2021 அன்று பார்க்கப்பட்டது.
2. ↑  U. Tejonmayam (Feb 13, 2022). "isro: Countdown starts for Isro's PSLV-C52/EOS-04 launch | India News - Times of India". *The Times of India* (ஆங்கிலம்). 2022-02-13 அன்று பார்க்கப்பட்டது.
3. ↑  Livemint (2022-02-13). "ISRO to launch PSLV-C52 carrying three satellites tomorrow. Check timings". *mint* (ஆங்கிலம்). 2022-02-13 அன்று பார்க்கப்பட்டது.
**வருடு ஊடுருவு நுண்ணோக்கி** அல்லது **வாருதல்வகை புரையூடுருவு நுண்ணோக்கி** (*Scanning Tunneling Microscope*) என்பது ஒரு பொருளின் மேற்பரப்பினை மிகவும் துல்லியத்துடன் மிக அணுகிப் பார்க்கக்கூடிய ஒரு நுண்ணோக்கி ஆகும். அதாவது அதிக பகுதிறனுடன் (பிரித்தறியும் திறனுடன்) பார்க்கமுடியும். இதன் மூலம் தனித்தனி அணுக்களையும் அறிய முடியும்.

வேலை செய்யும் விதம்
-------------------

ஒரு வாருதல்வகை புரையூடுருவு மின்னோட்ட நுண்ணோக்கி என்பது ஓர் ஊசி யையும் உடன் ஒரு கணினியையும் முதன்மையாய்க் கொண்டிருக்கும். ஆய்விற்கெடுத்துக்கொள்ளப்பட்ட பொருள் ஊசிமுனை கொண்டு வருடப்படும். காற்றிலோ வெற்றிடத்திலோ மின்னோட்டம் பாயாது என்றாலும், மீக்குறைவான மின்னழுத்த வேறுபாடு ஊசிமுனைக்கும் அப்பரப்பிற்கும் இடையில் ஏற்படுத்தப்படின், அவை நெருக்கமாகக் கொணரப்படுகையில் அவற்றிற்கிடையில் மின்னோட்டம் பாயும்.   

ஊசிமுனையின் அணுக்களைப் பரப்பின் எலக்ட்ரான் மேகம் சூழ்ந்திருக்கும்போதோ அல்லது ஊசிமுனை பரப்பின் மீது பட்டுக்கொண்டிருக்கும்போதோ மட்டுமே மின்னோட்டம் பாயும். அதுவும் அவற்றிற்கிடைப்பட்ட தொலைவு அணுப்பரிமாணத்தில் இருக்கும்போது மட்டுமே இது நிகழும். அதற்கும் மேற்பட்ட தொலைவில் இப்புரையூடுருவு விளைவு புறக்கணிக்கத்தக்கதாகும்.  

வருடு ஊடுருவு நுண்ணோக்கியை ஒத்த பல நுண்ணோக்கிகள் தற்போது இருந்தாலும் அதிகமாக புழக்கத்தில் இருப்பது அணுப்புற விசை நுண்ணோக்கியே ஆகும்.
**பத்தாவது உலகத் தமிழ் ஆராய்ச்சி மாநாடு** (*10th International Conference – Seminar on Tamil Studies*) 2019-ஆம் ஆண்டு சூலை 4 முதல் சூலை 7 வரை ஐக்கிய அமெரிக்காவில் இலினொய் மாநிலத்தில், சிகாகோ நகரில் நடைபெற்றது. இந்த மாநாட்டை உலகத் தமிழாராய்ச்சி மன்றம், வட அமெரிக்கத் தமிழ்ச் சங்கப் பேரவை (பெட்னா), சிகாகோ தமிழ்ச் சங்கம் ஆகிய அமைப்புகள் கூட்டாக ஒழுங்கு செய்திருந்தன. இம்மாநாட்டுக்கான கருப்பொருள் "தமிழினம், தமிழ் மொழி, இலக்கியம், பண்பாடு, நாகரிகம் ஆகியவற்றின் தொன்மையைப் புது வரலாற்றியல் நோக்கிலும் அறிவியல் அடிப்படையிலும், ஒப்பியல் முறையிலும் ஆய்வு செய்தல்" என்பதாகும்.

இம்மாநாட்டிற்கு உலகெங்கணும் இருந்து 6,000 பேர் வரை கலந்து கொள்வார்கள் என எதிர்பார்க்கப்படுகிறது. மொரிசியசு செயல் குடியரசுத்தலைவர் பரமசிவம் வையாபுரி பிள்ளை, முன்னாள் ஐநா மனித உரிமை ஆணையர் நவநீதம் பிள்ளை ஆகியோர் சிறப்பு விருந்தினர்களாகப் பங்கேற்றனர்.

மேற்கோள்கள்
-----------

1. ↑  "10-ஆவது உலகத் தமிழ் ஆராய்ச்சி மாநாடு - சிகாகோவில் களைகட்டும் தமிழர் விழா!". விகடன். 5-07-2019. 7-07-2019 அன்று பார்க்கப்பட்டது. Check date values in: `|accessdate=, |date=` (உதவி)

வெளி இணைப்புகள்
---------------

* 10வது உலகத் தமிழாராய்ச்சி மாநாட்டு இணையத்தளம்
* மாநாட்டு அழைப்பிதழ்.pdf
* Conference Invitation.pdf
**ஜெபர்சன் ஃபினிஸ் டேவிஸ்** என்னும் முழுப்பெயர் கொண்ட **ஜெபர்சன் டேவிஸ்** (ஜூன் 3, 1808 - டிசம்பர் 6, 1889) அமெரிக்க உள்நாட்டுப் போரின்போது, அமெரிக்க மாநிலங்களின் கூட்டமைப்பின் அரசுத் தலைவராகச் செயலாற்றிய ஒரு அமெரிக்க அரசியல்வாதி ஆவார். உள்நாட்டுப் போர் நடைபெற்ற 1861 தொடக்கம் 1865 வரையான காலப்பகுதி முழுவதும் இவரே கூட்டமைப்பின் அரசுத் தலைவராகப் பணியாற்றினார். இவரது காலத்தில், பெரியதும், தொழில் வளர்ச்சியில் மேம்பட்டதுமாக இருந்த ஐக்கிய அமெரிக்க நாடுகளைத் தோற்கடிப்பதற்கான வழிமுறைகளை இவரால் கண்டறிய முடியவில்லை. பெரும் தோல்விகளைச் சந்தித்த போதிலும், விடுதலை பெறுவதில் இவர் விடாப்பிடியாக இருந்ததால் உள்நாட்டுப்போர் நீண்டுகொண்டே சென்றது. போரின் பின் இவர் மதிப்பு இழந்துவிட்டதாகச் சொல்ல முடியாதாயினும், தென் மாநிலங்களில் இவரது செல்வாக்கை இவரது தளபதியான ராபர்ட் ஈ. லீயின் புகழ் மறைத்து விட்டது எனலாம்.

1865 ஆம் ஆண்டில் டேவிஸ் பிடிபட்டபின்னர் இவர்மீது வழக்குத் தொடரப்பட்டது ஆயினும், சதிக் குற்றச்சாட்டுக்காக இவர் தண்டிக்கப்படாமல் பொதுப் பதவிகளுக்காகப் போட்டியிடும் இவரது உரிமை பறிக்கப்பட்டது. இவர் இறந்து 89 ஆண்டுகளுக்குப் பின், 1978 ஆம் ஆண்டு, இந்தப் பறிப்பு நீக்கப்பட்டது.

வெஸ்ட் பொயிண்டில் கல்வி கற்ற இவர் மெக்சிக்க-அமெரிக்கப் போரில், தொண்டர் போர்ப்படையில் கர்னலாக இருந்து அனுபவம் பெற்றவர். பிராங்ளின் பியர்சின் கீழ் ஐக்கிய அமெரிக்காவின் போர்ச் செயலராகவும் பதவி வகித்தார்.
**முனைய துணைக்கோள் ஏவுகலம்-சி38** (*PSLV-C38*) ஏவுகலம், 31 செயற்கைக்கோள்களுடன் ஸ்ரீஹரிகோட்டாவிலிருந்து சூன் 23 அன்று விண்ணில் ஏவப்பட்டது. இந்த 31 செயற்கைக்கோள்களில், பாதுகாப்புப் படைகளுக்கு உதவும் கார்டோசாட் - 2 செயற்கைக்கோளுடன், துணைச் செயற்கைக்கோளாக 29 மீநுண் செயற்கைக்கோள்களும் விண்ணில் செலுத்தப்பட்டன. இந்த நானோ செயற்கைக்கோள்களில் இந்தியாவுடன் ஆஸ்திரியா, பெல்ஜியம், சிலி, செக் குடியரசு, பின்லாந்து, பிரான்ஸ், ஜெர்மனி, இத்தாலி, ஜப்பான், லாத்வியா, லிதுவேனியா, ஸ்லோவாகியா, பிரிட்டன், அமெரிக்கா உள்ளிட்ட 14 நாடுகளின் செயற்கைக்கோள்களும் அடங்கும். பி.எஸ்.எல்.வி.யைச் செலுத்து வாகனத்தின் மொத்த எடை 955 கிலோகிராம். பூமியைத் துல்லியமாகக் கண்காணிக்கவும், தொலையுணர்வு சேவைகளை வழங்கவும் கார்டோசாட்-2 செயற்கைக்கோளை அனுப்பியிருக்கிறது இஸ்ரோ. இந்தச் செயற்கைக்கோள் ஐந்தாண்டுகளுக்குத் தொலையுணர்வு சேவைகளை வழங்கும்.

### பயன்பாடு

சாலைப் போக்குவரத்து கண்காணிப்பு, நீர் விநியோகம், நிலத் தகவல் அமைப்பு, புவி சார் தகவல் அமைப்பு உள்ளிட்ட பயன்பாடுகளுக்கு இந்தச் செயற்கைக்கோள் உதவும் என்று இஸ்ரோ தெரிவித்திருக்கிறது.

மேற்கோள்கள்
-----------

1. ↑  "PSLV-C38 launch live updates: ISRO successfully puts Cartosat-2 Series and 30 other satellites into orbit". *Indian Express*. 23 June 2017. 23 June 2017 அன்று பார்க்கப்பட்டது.
2. ↑  T. K. Rohit (23 June 2017). "PSLV-C38 lobs 31 satellites into orbit". *The Hindu*. 28 June 2017 அன்று பார்க்கப்பட்டது.

வெளியிணைப்புக்கள்
-----------------

* PSLV-C38 / Cartosat-2 Series Satellite பரணிடப்பட்டது 2020-10-25 at the வந்தவழி இயந்திரம், ISRO
**சுருவாசோ கல்வெட்டு** என்பது மலையபுர மன்னனான ஆதித்திய வர்மன் என்பவனின் கல்வெட்டுக்களில் ஒன்றாகும். இது வாப்பாகே கல்வெட்டு என்றும் அழைக்கப்படுகிறது. இது சுருவாசோ கல்வெட்டு என அழைக்கப்படக் காரணம் இதிற் குறிப்பிடப்பட்டிருக்கும் ஸ்ரீ சுருவாசோ என்னும் பெயர்தான். இப்பெயரே சுருவாசோ கிராமத்தின் பெயர்க் காரணமும் ஆகும். இக்கிராமம் இந்தோனேசியாவின் மேற்கு சுமாத்திரா மாகாணத்தின் தனாஹ் டத்தார் மாவட்டத்தில் அமைந்துள்ளது.

சுருவாசோ கிராமத்திலிருந்து கிட்டத்தட்ட ஒரு கிலோமீற்றர் தொலைவில் உள்ள ஒரு குன்றின் அடிப்பகுதியில், பத்தாங் செலோ குளக் கரையிலிருந்து இரண்டு மீற்றர் தள்ளி இக்கல்வெட்டு காணப்படுகிறது. மேற்படி குன்றிலிருந்து பார்த்தால் எப்பக்கமும் வயல்களும் வாய்க்கால்களுமே தென்படும். ஆங்காங்கே கல்வெட்டுக்கள் பல காணப்படுகின்றன. அவற்றில் ஒன்றுதான் இந்த *சுருவாசோ கல்வெட்டு* ஆகும். இக்கல்வெட்டின் ஒரு பகுதி பண்டைய மலாயு மொழி எழுத்துக்களாலும், மறு பகுதி தமிழ் எழுத்துக்களாலும் எழுதப்பட்டுள்ளது. ஆதித்திய வர்மன் வெறுமனே தனது காட்டு வளத்திலும் சுரங்கங்களிலும் தங்கியிருக்காமல், விவசாயத்தின் மூலம் மக்களை வளப்படுத்த வேண்டும் என்னும் நோக்கிலேயே அங்கு வாய்க்கால்களை அமைத்திருப்பது அவற்றின் மூலம் தெரிய வருகிறது.

கல்வெட்டு வாசகம்
----------------

சுருவாசோ கல்வெட்டிலுள்ள மலாயு மொழி எழுத்துக்களின் மூலம் கூறப்படுவதாவது, எப்போதும் நெல் வளத்தில் குன்றாத நந்தன ஸ்ரீ சுராவாசாவுக்கு நீர் பாய்ச்சத் தேவையான கால்வாய்களை அமைப்பதை ஆதித்திய வர்மன் நிறைவு செய்தான் என்பதும், அவ்விடத்தில் கால்வாய்களை அமைப்பது அதற்கு முன்னர் ஆதித்திய வர்மனின் மாமாவான அகரேந்திர வர்மன் என்பவரால் செய்யப்பட்டது என்பதும் ஆகும்.

அக்கால மினங்கபாவு மரபின்படி மாமாவிடமிருந்து மருமகனுக்கோ அல்லது மருமகளுக்கோ வாரிசுரிமை ஏற்படுவது இருந்ததென்பதை *உலி கொசோக்* உறுதிப்படுத்துகின்றார்.

உசாத்துணை
---------

1. ↑  Casparis, J. G. de. (1992), *Kerajaan Malayu dan Adityawarman*, Seminar Sejarah Malayu Kuno, Jambi, 7-8 Desember 1992. Jambi: Pemerintah Daerah Tingkat I Jambi bekerjasama dengan Kantor Wilayah Departemen Pendidikan dan Kebudayaan Jambi, hlm. 235-256.
2. ↑  Kozok, Uli, (2006), Kitab Undang-Undang Tanjung Tanah: Naskah Melayu yang Tertua, Jakarta: Yayasan Obor Indonesia, ISBN 979-461-603-6.
**கொங்கணி மகாதிராயன்** கங்க வம்சத்தின் 12வது அரசராக அறியப்படுகிறார். இவரது ஆட்சிக்காலத்தை சாலிவாகன சகம் 461 சித்தார்த்தி வருடம் என அறுதியிட்டுக் கூறுகிறது. இவர் பூவிக்கிரமராயனின் 2வது மகன் என்கிறது கொங்கு தேச ராஜாக்கள் கையேட்டுப் பிரதி.

தலவனபுரம்
---------

கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக் கொண்டு கொங்கு தேசத்தையும் கன்னட தேசத்தையும் நீதி நெறி தவறாது ஆட்சி செய்தார் எனவும், இவன் காலத்தில் யானைப் படையை ஏற்படுத்தி அதன் சக்தியால் பல தேச மன்னர்களை வென்றும் அவர்களிடமிருந்து கப்பம் பெற்று ஆட்சி செய்தார் எனவும், சிறிது காலத்தில் கலிங்க, மராட, மகாராஷ்டிர கப்பம் கொடுக்காததால் நால்வகைப் படையுடன் கலிங்க, மராட, மகாராஷ்டிர தேசங்களை வென்று அதன் அரச பிரதிநிதியாக தனது அண்ணன் **வல்ல பாக்கிராயனை** நியமித்து கிடைத்தப் பெரும் தொகையைக்கொண்டு தலவனபுரக்கோட்டையை பூவிக்கிரமராயனின் விடுபட்ட கோட்டை கட்டும் பணியை சீர்படுத்தி நன்றாக கட்டியதாக அறியமுடிகிறது.

பட்டம்
------

**கொங்கணி மகாதிராயன்** மிகச் சிறந்த போர் வீரனாக விளங்கினான். இவன் நவரத்தினங்கள் பதித்த இருக்கையில் அமர்ந்து ஆட்சி செய்ததால் **மகா பூவிக்கிரமராயன்** என மக்கள் பெயரிட்டு அழைத்தனர்.

சான்றாவணம்
----------

1. ↑  கொங்கு தேச ராஜாக்கள்- கையேட்டுப் பிரதி -ஆவணக் காப்பகம்-சென்னை-5-
2. ↑  கொங்கு நாட்டு வரலாறு- (பக்கம்-104)-ஆசிரியர்- கோ. ம. இராமச்சந்திரன் செட்டியார்-பேரூர்ப் புலவர் பேரவை-கோயமுத்தூர்-முதற்பதிப்பு-2004-
3. ↑  கொங்கு நாட்டு வரலாறு- (பக்கம்-105)-ஆசிரியர்- கோ. ம. இராமச்சந்திரன் செட்டியார்-அண்ணாமலைப் பல்கலைக் கழக வெளியீடு-1954-

ஆதாரங்கள்
---------

* *Kongudesarajakkal* , Government manuscript Library, Chennai
தொன்மையான ஜப்பானிய (சாமுராய்) ஈடோ காலத்து திரியியக்கியின்  (டனேகசிமா).  சுடும் இயங்குநுட்பத்தை காட்டும் படம்.
**சுருள்வில் திரியியக்கம்** என்பது, முற்கால சுடுகலனை சுடுவதற்கு பயன்படுத்தப்பட்ட திரி இயங்குநுட்பத்தின் ஒரு வகை ஆகும். இது ஐரோப்பாவில் 1475 முதல் 1640 வரையிலும், ஜப்பானில் 1543 முதல் 1880 வரை பயன்படுத்தப்பட்டது.[1]

விரிவுரை
--------

அரவு (முனையில் பிடிப்பிரும்பு கொண்ட ஒரு வளைந்த நெம்புகோல்) சுடும் நிலையில், ஒரு வலுவற்ற சுருள்வில்லால் பிடித்து வைக்கப்பட்டிருக்கும்;[2] ஓர் பொத்தானை அழுத்துதல், விசையை இழுத்தல், அல்லது இயக்கத்திற்கு இடையே உள்ள சிறு கம்பியை இழுப்பதன் மூலமாகக்கூட, இந்த சுருள்வில் விடுவிக்கப்படலாம். இதனால், பற்றிரும்பு கீழே சாய்ந்து, கனந்துகொண்டிருக்கும் திரியை தாழ்த்தி, கிண்ணியில் உள்ள எரியூட்டும் துகளுக்கு தீமூட்டும். எரியூட்டியில் இருக்கும் தீ, தொடு துளை வழியாக துமுக்கிக் குழலுள் உள்ள முதன்மை உந்துபொருளை அடையும். கிண்ணியில் திரி வேகமாக மோதுவதால் அடிக்கடி அணைந்துவிடும், இதனால், வீரர்களால் இது விரும்பப்படவில்லை. ஆனால் குறிப்பிட்ட இலக்கை தாக்க இது அடிக்கடி உபயோகப்பட்டது.

ஜப்பானில், முதலில் ஆவணப்படுத்தப்பட்ட (*டனேகசிமா* என்றழைக்கப்பட்ட) திரியியக்கியின் அறிமுகம் 1543-ல், போர்ச்சுகீசியர்களால் வந்தது.[3] சுருள்வில் திரியியக்கிகளை அடிப்படையாகக் கொண்டு *டனேகசிமா,* போர்ச்சுகீசிய இந்தியாவில் இருந்த கோவாவின் ஆயுதக்கிடங்கில் தயாரிக்கப்பட்டது.1510-ல் போர்ச்சுகீசியர்கள் கோவாவை கைப்பற்றினர்.[4]

மேலும் பார்க்க
--------------

* திரி இயக்கம்
* வாய்வழி குண்டேற்றுதல்
* வெடிமருந்து

மேற்கோள்கள்
-----------

1. ↑  *The defences of Macau: forts, ships and weapons over 450 years*Author Richard J. Garrett, Publisher Hong Kong University Press, 2010, ISBN 9888028499,9789888028498 P.176
2. ↑  *European & American arms, c. 1100–1850*, Author Claude Blair, Publisher B. T. Batsford, 1962, Original from Pennsylvania State University, Digitized Jun 30, 2009 P.42
3. ↑  *Tanegashima: the arrival of Europe in Japan*, Olof G. Lidin, Nordic Institute of Asian Studies, NIAS Press, 2002 P.1-14
4. ↑  *The bewitched gun : the introduction of the firearm in the Far East by the Portuguese*, by Rainer Daehnhardt 1994 P.26
**ஜென்டிக் பறக்கும் அணில்** (*Jentink's flying Squirrel*)(*கைலோபீட்சு பிளாட்டியூரசு*) என்பது இந்தோனேசியா மற்றும் மலேசியாவைத் தாயகமாகக் கொண்ட அணில் சிற்றினமாகும். இவை இரவாடுதல் வகையின. அனைத்துண்ணிகள் ஆகும். இதன் சராசரி உடல் நிறை 131.27 மி.மீ. ஆகும். தோற்றத்தில் அம்பு வால் பறக்கும் அணில் போன்றது. ஆனால் சாம்பல் நிற கன்னங்கள் மற்றும் வாலின் வெளிறிய அடிப்பகுதியினால் வேறுபடுகிறது. இதன் பின்புறமும் சறுக்கும் சவ்வின் மேல் பகுதியிலும் முடிகள் மிகவும் குறுகியதாகவும், கறுப்பு நிறமாகவும், கசுகொட்டை நிறமுடையதாகவும் இருக்கும். இதன் கன்னம், மார்பு மற்றும் முன்கால்களின் கீழ்ப்பகுதியில் உள்ள முடிகள் தூய வெண்மையாகவும், வயிறு மற்றும் பின் கால்களின் அடிப்பகுதி வெள்ளை முனைகளுடன் கருப்பு நிறமாகவும் இருக்கும். இந்த சிற்றினம் செங்கன்ன பறக்கும் அணில் போன்றது ஆனால் சிறியது.

வாழிடம்
-------

ஜென்டிக் பறக்கும் அணில் தாய்லாந்தின் தென்-பெரும்பாலான மாகாணங்களில் (தெருடாவ் தீவு உட்பட), மலாய் தீபகற்பம், போர்னியோ (சபா மற்றும் சரவாக்கிற்குள்) மற்றும் புங்குரான் தீவு (நடுனா தீவுகள்) மற்றும் சுமத்ரா உட்பட இந்தோனேசியாவில் காணப்படுகிறது.

இதன் வாழிவிடம் பகுதி வெட்டப்பட்ட முதன்மைக் காடுகளாகவும் இரண்டாம் நிலைக் காடாகவும் உள்ளன. இது சில நேரங்களில் பழங்கள் மற்றும் ரப்பர் தோட்டங்களுக்கு அருகில் காணப்படுகிறது.

உணவு
----

விதைகள், பழங்கள், இலைகள் மற்றும் பூச்சிகள் ஜென்டிக் பறக்கும் அணிலின் உணவாகும்

மேற்கோள்கள்
-----------

1. 1 2  Duckworth, J.W.; Hedges, S. (2008). "*Hylopetes platyurus*". *The IUCN Red List of Threatened Species* (IUCN) **2008**: e.T136262A4266675. doi:10.2305/IUCN.UK.2008.RLTS.T136262A4266675.en.. பார்த்த நாள்: 24 December 2017.
2. ↑  *(n.d) Hylopetes platyurus* (Jentink 1890) Encyclopedia of Life.  Retrieved July 13, 2021
3. 1 2  World, Grey-cheeked Flying Squirrel, Hylopetes platyurus, Gliding Mammals of the. "Grey-cheeked Flying Squirrel / Hylopetes platyurus". *www.myym.ru* (ஆங்கிலம்). 2023-06-29 அன்று பார்க்கப்பட்டது.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1762407
* EoL: 4466164
* GBIF: 4264077
* iNaturalist: 74455
* ITIS: 930260
* IUCN: 136262
* MSW: 12400353

 |
குளிர் காலமான **முன் சம்பாப் பருவம்** (*Early Samba Season*) வேளாண் வழக்கு **முன் சம்பாப் பட்டம்** என்பது; தென்னிந்திய மாநிலங்களான தமிழ் நாடு மற்றும் பாண்டிச்சேரி விவசாய நிலங்களில், நெல் விதைப்பு, அல்லது நடவு தொடங்கும் காலத்தையும், மற்றும் சாகுபடி கால அளவையும் குறிக்கும் நெல் பருவமாகும். சூன் - சூலை (*தமிழ்: ஆனி - ஆடி*) மாதங்களில் துவங்கும் இப்பருவம், நவம்பர் - டிசம்பர் (*தமிழ்: கார்த்திகை - மார்கழி*) மாதங்களில் முடிவடைகிறது.

130 – 135 நாட்களைக் கொண்ட இந்த முன் சம்பா பருவம், மத்தியகாலம், மற்றும் நீண்டகால நெல் வகைகளை சாகுபடி செய்ய ஏற்ற பருவமாகும்.

பருவ அட்டவணை
------------

| விதைக்கும் மாதம் | கால அளவு (நாட்கள்) | தகுந்த இரகங்கள் | பயிரிடும் இடங்கள் |
| --- | --- | --- | --- |
| சூலை - ஆகத்து | 130 – 135 | மத்தியகாலம், மற்றும் நீண்டகாலம் | திருவள்ளூர், வேலூர், திருவண்ணாமலை, சேலம், நாமக்கல், கூடலூர், விழுப்புரம், மதுரை, தேனி, ராமநாதபுரம், தருமபுரி, கோயம்புத்தூர், ஈரோடு, புதுக்கோட்டை மற்றும் நீலகிரி மாவட்டங்கள். |

இவற்றையும் காண்க
----------------

* வேளாண்மை
* இந்தியாவில் வேளாண்மை
* தமிழர் பருவ காலங்கள்

சான்றுகள்
---------

1. ↑  drdpat.bih.nic.in (ஆங்கிலம்) RICE GROWING SEASONS - 5. Southern Region
2. ↑  Planting Seasons in Tamil Nadu
அன்சுக்குட்சு திசைகாட்டியின் வெட்டுத் தோற்றம்
**சுழிதிசைகாட்டி** என்பது சுழல் காட்டியைப் போன்றது. ஆனால் இது உண்மை வடக்கைக் காட்டும் ஒரு திசைகாட்டி ஆகும். சுழிதிசைகாட்டி, மின்னாற்றலில் இயங்கும் வேகமாகச் சுழலும் சில்லொன்றைப் பயன்படுத்துகிறது. பெரும்பாலும் கப்பல்களில் பயன்படும் இச் சுழிதிசைகாட்டிகள் காந்தத் திசைகாட்டிகளை விட இரண்டு சாதகமான அம்சங்களைக் கொண்டுள்ளன. 

* இவை உண்மை வடக்கைக் காட்டுகின்றன. காந்தத் திசைகாட்டி காந்த வடக்கைக் காட்டுகிறது.
* சுழிதிசைகாட்டிகள் வெளிக் காந்தப் புலங்களினால் அதிகம் பாதிக்கப்படுவது இல்லை.

இயக்கம்
-------

சுழிதிசைகாட்டி உண்மையில் ஒரு சுழல் காட்டியே. இது கட்டாத்தாங்கி ஒன்றில் பொருத்தப்பட்டுள்ள சில்லொன்றைக் கொண்டது. கட்டாத்தாங்கியில் பொருத்தப்பட்டிருப்பதால், சில்லின் அச்சு எந்தத் திசையிலும் திரும்புவதற்கு முடியும். இதன் அச்சு விண்துருவம் அல்லாத இன்னொரு திசையை நோக்கி இருக்கும்படி வேகமாகச் சுலழச்செய்யும்போது கோண உந்தக் காப்பு விதிக்கு அமைய அச்சின் திசை மாறாமல் இருக்கும். ஆனால் புவி சுழல்வதனால், புவியில் நிலையாக நின்று பார்க்கும் ஒருவருக்கு சுழிதிசைகாட்டியின் அச்சு 24 மணிகளுக்கு ஒருமுறை சுழல்வதுபோலக் காட்சி தரும். இவ்வாறு சுழலும் சுழிதிசைகாட்டி வழிகாட்டுவதற்குப் பயன்படாது. எனவே, இதன் அச்சு வடக்கைக் காட்டாமல் இருக்கும்போது அதன்மீது ஒரு முறுக்கு விசையைக் கொடுக்கக்கூடிய ஒரு பொறிமுறை தேவைப்படுகிறது.

ஒரு முறையில் உராய்வு விசை பயன்படுத்தப்படுகிறது. இம்முறையில், சுழிதிசைகாட்டியில் இருக்கும் சுழல் காட்டி வேண்டியபடி அதன் திசையை மாற்றிக்கொள்ள முடியாது.
கணிதத்தில் **சுருள்வு அணி** அல்லது **சுருள் அணி** (*involutory matrix*) என்பது தனக்குத்தானே நேர்மாறு அணியாக உள்ள ஒரு அணியாகும். **A**2 = **I** ஆக இருந்தால், இருந்தால் மட்டுமே, **A** அணியால் பெருக்குவது ஒரு சுருள்வாக இருக்கும். ஒரு அணி மற்றும் அதன் நேர்மாறு அணி இரண்டின் பெருக்கல் முற்றொருமை அணியாக இருக்கும் என்பதால், சுருள்வு அணிகள் எல்லாம் முற்றொருமை அணியின் வர்க்கமூலங்களாக (அணிகளின் வர்க்கமூலம்) அமையும்.

எடுத்துக்காட்டுகள்
------------------

{\displaystyle a^{2}+bc=1} எனில், மெய்யெண்களாலான 2 × 2 அணி {\displaystyle {\begin{pmatrix}a&b\\c&-a\end{pmatrix}}} ஒரு சுருள்வு அணியாக இருக்கும். 

சுருள்வு அணிகளுக்கு எடுத்துக்காட்டுகள்:

{\displaystyle {\begin{array}{cc}\mathbf {I} ={\begin{pmatrix}1&0&0\\0&1&0\\0&0&1\end{pmatrix}};&\mathbf {I} ^{-1}={\begin{pmatrix}1&0&0\\0&1&0\\0&0&1\end{pmatrix}}\\\\\mathbf {R} ={\begin{pmatrix}1&0&0\\0&0&1\\0&1&0\end{pmatrix}};&\mathbf {R} ^{-1}={\begin{pmatrix}1&0&0\\0&0&1\\0&1&0\end{pmatrix}}\\\\\mathbf {S} ={\begin{pmatrix}+1&0&0\\0&-1&0\\0&0&-1\end{pmatrix}};&\mathbf {S} ^{-1}={\begin{pmatrix}+1&0&0\\0&-1&0\\0&0&-1\end{pmatrix}}\\\end{array}}}
இவற்றில்,

**I** முற்றொருமை அணி
**R** -ஒரு சோடி நிரல்கள் பரிமாற்றப்பட்ட முற்றொருமை அணி

சமச்சீர்
--------

ஒரு சுருள்வு அணியானது சமச்சீர் அணியாகவும் இருந்தால் அவ்வணி ஒரு செங்குத்து அணியாகவும் இருக்கும். மறுதலையாக செங்குத்து அணியாகவும் உள்ள ஒவ்வொரு சுருள்வு அணியும் சமச்சீர் அணியாகவும் இருக்கும்.
இதன் சிறப்புவகையாக ஒவ்வொரு எதிரொளிப்பு அணியும் சுருள்வு அணியாக இருக்கும்.

பண்புகள்
--------

* எந்தவொரு களத்திலமைந்த சுருள்வு அணிக்கும் அதன் அணிக்கோவை மதிப்பு ±1 ஆக இருக்கும்.

* ½(**A** + **I**) என்பது ஒரு தன்னடுக்கு அணியாக இருந்தால், இருந்தால் மட்டுமே, *n × n* வரிசையணி **A** ஒரு சுருள்வு அணியாகும். இதனால் சுருள்வு அணிகளுக்கும் தன்னடுக்கு அணிகளுக்கும் இடையே ஒரு இருவழிக்கோப்பு அமைகிறது.

* **A** , **B** இரு சுருள்வு அணிகள் மற்றும் **AB** = **BA** ஆக இருந்தால், **AB** அணியும் சுருள்வு அணியாகும்.

* **A** ஒரு சுருள்வு அணி எனில் அதன் ஒவ்வொரு அடுக்கும் சுருள்வு அணியாக இருக்கும். :*n* ஒற்றை எண் எனில், **A***n* = **A**

*n* இரட்டை எண் எனில், **A***n* = **I**

மேற்கோள்கள்
-----------

1. ↑  Higham, Nicholas J. (2008), "6.11 Involutory Matrices", *Functions of Matrices: Theory and Computation*, Philadelphia, PA: Society for Industrial and Applied Mathematics (SIAM), pp. 165–166, doi:10.1137/1.9780898717778, ISBN 978-0-89871-646-7, MR 2396439.
2. ↑  Peter Lancaster & Miron Tismenetsky (1985) *The Theory of Matrices*, 2nd edition, pp 12,13 Academic Press ISBN 0-12-435560-9
3. ↑  Govaerts, Willy J. F. (2000), *Numerical methods for bifurcations of dynamical equilibria*, Philadelphia, PA: Society for Industrial and Applied Mathematics (SIAM), p. 292, doi:10.1137/1.9780898719543, ISBN 0-89871-442-7, MR 1736704.
4. 1 2  Bernstein, Dennis S. (2009), "3.15 Facts on Involutory Matrices", *Matrix Mathematics* (2nd ed.), Princeton, NJ: Princeton University Press, pp. 230–231, ISBN 978-0-691-14039-1, MR 2513751.
**ஜென்னி கிரீன்** *(Jenny Greene)* (பிறப்பு: அக்தோபர் 9, 1978) ஓர் அமெரிக்க வானியற்பியலாளரும் பிரின்சுடன் பல்கலைக்கழகப் பேராசிரியரும் ஆவார். இவர் தனது மீப்பொருண்மைக் கருந்துளைகளுக்கும் அவை அமைந்த பால்வெளிகளின் ஆய்வுக்கும் பெயர்பெற்றவர்.

கிரீன் 2000 இல் வானியலிலும் இயற்பியலிலும் யேல் பல்கலைக்கழகத்தில் இருந்து இளம் அறிவியல் பட்டம் பெற்றார். பிறகு இவர் வானியலில் முனைவர் பட்ட ஆய்வுக்கு ஆர்வார்டு பல்கலைக்கழகத்தில் சேர்ந்தார். இவரது முனைவர் பட்ட ஆய்வுரை *கருந்துளைகளின் வளர்ச்சி: முற்பாழ்மை வித்துகளில் இருந்து களச் சூழலாக்கம் வரை (The Growth of Black Holes: From Primordial Seeds to Local Demographics)* என்பதாகும். பிரின்சுடனில் முதுமுனைவர் ஆய்வுநல்கை பெற்றதும், ஆசுட்டினில் உள்ள யூ டியில் (UT Austin) ஓராண்டு வானியல் உதவிப் பேராசிரியராக இருந்தர். பீனர் 2011 இல் இருந்து வானியற்பியல் உதவிப் பேரசிரியராகப் பிரின்சுடனில் இருந்துவருகிறார்.

இவரது ஆராய்ச்சி ஆர்வங்கள் கருந்துளைகளின் பொருண்மைகளை அளத்தல், மீப்பொருண்மைக் கருந்துளைகளுக்கும் தன் பால்வெளிகளூக்கும் உள்ள உறவு, பால்வெளிக் கருக்களின் விண்மீன், வளிம இயங்கியல், பால்வெளிக் கொத்துகளின் ஒளிவிரவல் ஆகியன் அடங்கும்.

இவர் பிரின்சுடன் பல்கலைக்கழகத்தின் சிறைக் க்ல்விபயிற்ரல் குழுவின் தலைமையேற்றுவருகிறார்.

தகைமைகளும் விருதுகளும்
----------------------

* ஆல்பிரெடு பி. சுலோவான் ஆய்வுநல்கை (2011)
* போக் பரிசு, ஆர்வார்டு பல்கலைக்கழக வானியல் துறை (2009)
* வானியலுக்கான ஆன்னி ஜம்ப் கெனான் விருது, AAS (2008)
* கார்னிகி பிரின்சுடன் ஆய்வுநல்கை (2006–2010)
* அபுள் ஆய்வுநல்கை (2006–2009)
* NSF பட்ட மாணவர் ஆராய்ச்சி நல்கை (2001–2003)
* கல்விபயிற்றல் தகைமைச் சான்றிதழ் (2002–2003)
* சம்மா கம் இலவுதே, யேல் பல்கலைக்கழகம் (2000)
* வானியலுக்கான ஜார்ஜ் பெக்வித் பரிசு, யேல் பல்கலைக்கழகம (2000)
* பை பீட்டா கப்பா கழகம் (2000)

மேற்கோள்கள்
-----------

1. ↑  "Princeton University's Astronomy Faculty and Research Staff List". *Princeton University*.
2. ↑  Zandonella, Catherine (2015-07-09). "Astrophysicist Greene studies the bright side of black holes". *Princeton University*.
3. ↑  "PTI Leadership". *ptiweb*. 2019-07-26 அன்று மூலம் பரணிடப்பட்டது. 2017-10-10 அன்று பார்க்கப்பட்டது.

வெளி இணைப்புகள்
---------------

* Prison Teaching Initiative பரணிடப்பட்டது 2018-08-30 at the வந்தவழி இயந்திரம்
**முனைவர் கே. கே. முகமது கோயா கடல் வெள்ளரி பாதுகாப்பகம்** (*Dr KK Mohammed Koya Sea Cucumber Conservation Reserve*) என்பது உலகின் முதல் கடல் வெள்ளரி பாதுகாப்பு பகுதியாகும். இது இந்திய ஒன்றிய பிரதேசமான இலட்சத்தீவில் உள்ள செரியபாணி பவளப்பாறைத் திட்டுப் பகுதியில் அமைந்துள்ளது. 2020இல் உருவாக்கப்பட்டது இந்த பாதுகாப்பகம் 239 கிமீ 2 பரப்பளவைக் கொண்டுள்ளது.

இந்தியாவில், 1972ஆம் ஆண்டு வனவிலங்கு பாதுகாப்புச் சட்டத்தின் அட்டவணை 1இன் கீழ் கடல் வெள்ளரி பாதுகாக்கப்படுகிறது. இதன்படி கடல் வெள்ளரிகளை வணிக பயன்பாட்டிற்குக் கொண்டு செல்ல தடைசெய்யப்பட்டுள்ளது. 2002ஆம் ஆண்டில், இந்தியச் சுற்றுச்சூழல் அமைச்சகம் கடல் வெள்ளரிகளை வணிக ரீதியாக அறுவடை செய்வதற்கும் தடை விதித்தது.

மேலும் காண்க
------------

* பி. எம். சயீத் கடல் பறவைகள் காப்பகப் பகுதி
* நீலகிரி உயிர்க்கோளக் காப்பகம்

மேற்கோள்கள்
-----------

1. 1 2  Badri Chatterjee (29 February 2020). "World’s first sea cucumber conservation area in Lakshadweep". *Hindustan Times*. .
2. ↑  KA Shaji (13 May 2020). "Lakshadweep gets world’s first sea cucumber conservation reserve to curb smuggling into China". *Scroll*. .
வடிவியல் மற்றும் பிரதேசவியல் கணிதவியலில், **சுருட்டுமடுப்பு** என்பது காகிதத் தாள் அல்லது இரு பரிமாண பன்மடங்கு தாள், சீரற்ற உருத்திாிபு பெற்று வெவ்வேறு அடர்த்தியுடைய முகடுகள் மற்றும் அம்சங்களுடன் முப்பரிமாண வடிவமைப்பை விளைவிக்கும். சுருட்டி கசக்கிய கட்டமைப்புகளுடைய வடிவியல் என்பது பரப்பியலில் ஆர்வமுடைய கணிதவியலாளரின் பாடமாகும். சுருட்டி கசக்கிய காகித பந்துகளை படிக்கும் பாேது அமுக்கு வலிமை இருக்கும் பாேது வியக்கத்தக்க சிக்கலான வடிவமைப்புகளை உருவாக்குகிறது. அவை மடிப்புகளிடையே உள்ள தட்டையான ப்ளாட்களின் உராய்வு இடைவினைகளின் மூலம் உருவானதாகும். அடர்த்தியாேடு தாெடர்புடைய மிகையான அமுக்கு வலிமை பொருட்கள் அறிவியல் மற்றும் இயந்திர பொறியியல் துறைகளில் சிறப்பு பாடமாகும்.

சுருட்டுமடுப்பின் முக்கியத்துவம்
--------------------------------

சுருட்டு மடுப்பு மூலம் ஒரு தாளை பேக்கிங் செய்வது ஒரு சிக்கலான நிகழ்வு ஆகும். இது பொருள் அளவுருக்கள் மற்றும் பேக்கிங் நெறிமுறையை சார்ந்தது ஆகும்.  அப்படி தாளின் சுருட்டு மடுப்பு தன்மையானது,   சுருள், காகிதம் மற்றும் பாலி-உறைகளின் தன்மையை பாெறுத்து மாறுபடுகிறது.   இதை பொருளின் மடிப்பை அடிப்படையாகக் காெண்டு விளக்கலாம்.

மேற்காேள்கள்
------------

1. ↑  Cerda, Enrique; Chaieb, Sahraoui; Melo, Francisco; Mahadevan, L (1999). "Conical dislocations in crumpling". *nature* **401**. doi:10.1038/43395.
2. ↑  Cambou, Anne Dominique; Narayanan, Menon (2011). "Three-dimensional structure of a sheet crumpled into a ball.". *Proceedings of the National Academy of Sciences* **108** (36): 14741–14745.
3. ↑  Habibi, M; Bonn, D (2017). "Effect of the material properties on the crumpling of a thin sheet.". *PrSoft matter* **3**: 4029.
**கொடை சாலை** (Kodai Road) இந்தியாவின் தமிழ்நாடு மாநிலம் திண்டுக்கல்லிருந்து, மதுரை செல்லும் வழியில் 25 கி மீ தூரத்தில், அம்மைநாயக்கனூர் பேரூராட்சி அருகே கொடை சாலை அமைந்துள்ளது. இங்குதான் கொடைக்கானல் ரோடு தொடருந்து நிலையம் உள்ளது. இங்கிருந்து கொடைக்கானல் செல்வதற்கு சாலைப் பிரிவு உள்ளதால் கொடைக்கானல் சாலை என்று அழைக்கப்பட்டது. பின்னர் இப்பெயர் மறுவி கொடை சாலை என்று ஆனது. இந்தியாவில் பார்க்க வேண்டிய பிரபலமான இடங்களின் பட்டியலில் கொடை சாலையும் அடங்கும். கொடை சாலை சுற்றுலாவில் பல்வேறு உள்ளூர், மற்றும் பார்வையிடும் வரலாற்று இடங்களைக் காணலாம். 

கொடைக்கானலுக்கு பிற ஊர்களில் இருந்து தொடருந்துகள் மூலம் வருபவர்கள், கொடை சாலையில் இறங்கி பேருந்து மற்றும் பிற வாகனங்கள் மூலம் கொடைக்கானலுக்குச் செல்வர். அனைத்து தொடர் வண்டிகளுக்கும் இங்கு நிறுத்தம் உள்ளது. கொடைக்கானலில் கிடைக்கக் கூடிய வணிக வளங்களை வணிகத்திற்கு கொண்டு செல்ல இவ்வூரை ஒரு வழியாக வணிகர்கள் பயன்படுத்தினர்.

மேற்கோள்கள்
-----------

1. ↑  "கொடை ரோடு பகுதியில் திராட்சை விளைச்சல் அமோகம்". தினமணி.. பார்த்த நாள்: 21 May 2023.
2. ↑  டிச 30, பதிவு செய்த நாள்:; 2019 (2019-12-30). "கொடை ரோடு மோசம்: பயணிகள் அவதி - Dinamalar Tamil News". *Dinamalar*. 2023-05-21 அன்று பார்க்கப்பட்டது.CS1 maint: extra punctuation (link)
**ஜெனிபர் ஆன் எசுபெடியாக்கி** (Jennifer Ann Spediacci) (பிறப்பு: 1978 ஏப்ரல் 5) இவர் ஓர் இத்தாலிய வம்சாவளியைச் சேர்ந்த அமெரிக்ககுடிமகனாவார். இவர், ஆல்-அமெரிக்கா அணி என்ற ஒரு தொழில்முறை வீரர்களைக் கொண்ட ஒரு கற்பனையான அமெரிக்க விளையாட்டுக் குழுவின் உறுப்பினராக இருந்தார். மேலும், 2004இல் நடைபெற்ற ஒலிம்பிக் விளயாட்டுகளில் வலது கை மென்பந்தாட்ட வீரராவார். முதலில் கலிபோர்னியாவின் பிரீமாண்டில் இருந்து விளையாட ஆரம்பித்தார். இவர் 1997-00 முதல் பேக் -12 விளையாட்டுப் போட்டிகளில் வாசிங்டன் அசுகீசின் மாணவர் ஆணியில் வீரராக இருந்தார். நான்கு மகளிர் கல்லூரி உலகத் தொடர்களில் போட்டியிட்டு பள்ளி அளவில் சாதனையைப் படைத்தார். 2004 கோடைகால ஒலிம்பிக்கிலும் போட்டியிட்டுள்ளார்.

விளையாட்டு
----------

இவர் இரண்டாவது அணியாக ஆல் -பேக் -12 இல் ஒரு புதிய வீரராகவும், மற்ற ஆண்டுகளில் மூன்று முறை முதல் அணியாகவும் இருந்தார். 2000 ஆம் ஆண்டில் இவர் வருடத்தின் சிறந்த பிட்சர் என்று பெயரிடப்பட்டார்.  இவர் 1998 இல் இரண்டாவது அணியிலும், முதல் அணியில் மூத்தவராக இரு முறையில் விளையாடிய அமெரிக்கர் ஆவார்.   2000 ஆண்டு உலகத் தொடரில் டீபால் ப்ளூ டெமான்ஸுக்கு எதிராக மே 25 அன்று தனது 100 வது ஆட்டத்தையும் வென்றார்.

குறிப்புகள்
-----------

1. ↑  "Player Bio: Jennifer Spediacci". Gohuskies.com. 2020-07-13 அன்று பார்க்கப்பட்டது.
2. ↑  "Husky Softball Records & History" (PDF). Gohuskies.com. 2020-07-13 அன்று பார்க்கப்பட்டது.
3. ↑  "1998 Louisville Slugger/NFCA Division I All-America Teams". Nfca.org. 2020-07-13 அன்று பார்க்கப்பட்டது.
4. ↑  "2000 Louisville Slugger/NFCA Division I All-America Teams". Nfca.org. 2020-07-13 அன்று பார்க்கப்பட்டது.
5. ↑  "DePaul vs Washington (May 25, 2000)". Ncaa.org. 2020-07-13 அன்று பார்க்கப்பட்டது.

வெளி இணைப்புகள்
---------------

* யூடியூபில் Jennifer Spediacci Hall of Fame Video
**கொடைமடம்** என்பது மடைமை குணங்களில் ஒன்றாகும். 'மடம்' என்பதற்கு 'அறியாமை' என்ற பொருள். இன்னாருக்கு இன்னது கொடுக்க வேண்டும் என்பதை எண்ணாமல், கிடைத்ததை நினைத்தபோதே கொடுப்பதைக் 'கொடை மடம்' என்று சொல்வார்கள். இது சரியா, தவறா என்று ஆலோசிக்க அறிவுக்கு இடம் கொடுக்காமல், உள்ளத்தில் கொடுக்கத் தோன்றியபோதே 'கொடை மடம்' உடையவர்கள் கொடுத்துவிடுவார்கள்.

விளக்கம்
--------

'மடைமை' என்பது போற்றப்பட வேண்டிய குணங்களில் ஒன்றாக இல்லையெனினும், 'கொடைமடத்தை' அவ்வாறு கூற இயலாது. கொடைக் கொடுப்பதென்பது ஒரு மாபெரும் நற்செயல். நாம் பெற்ற செல்வங்கள் எல்லாம் மற்றவர்களுக்கு கொடுப்பதற்கே. ஈகையை தவிற, பிற எல்லா கொடுத்தலும், திரும்பி பெறக்கூடிய நோக்கத்தில் மட்டும் தான் தரப்படும். இதனை வள்ளுவர் கூறுவது, 

வறியார்க்கொன்று ஈவதே ஈகைமற் றெல்லாம்   

குறியெதிர்ப்பை நீர துடைத்து. 
இத்தகைய கொடையை, கண் மூடித்தனமாக கொடுப்பதில் தவறொன்றுமில்லையே? சங்க காலத்தில், இந்த 'கொடைமடத்தைப்' போற்றி, கபிலர் போன்ற பல புலவர்கள், அரசர்களின் கொடை வள்ளல்களைப் பாடியது நாம் அறிந்ததே.

எடுத்துக்காட்டு
---------------

### பாரி வேந்தர்

இயற்கையாகவே முல்லைக் கொடி வளருவதற்கு ஒரு ஊன்று தேவை. சாதாரண மக்கள், இத்தகைய முல்லைக் கொடி வளர, ஒரு மூங்கிலை நட்டோ, அல்லது ஒரு பந்தலை அமைத்தோ அதனைப் படர்ச் செய்வர். அந்தக் கொடியும் அதைப் பற்றிக் கொண்டு வளர்ந்து விடும். 

பறம்பு தேசத்தை ஆண்ட மன்னன் பாரி வேந்தன், ஒரு நாள் தனது தேசத்திலுள்ள காட்டுக்குள் சென்றான். அங்கே ஒரு முல்லை கொடி தளர்ந்திருந்த்து. அக்கொடியின் தளர்ச்சியை உடனே போக்க வேண்டும் என்று, தன்னுடைய தேரை இழுத்து அந்தக் கொடிக்கருகில் கொண்டு வந்து நிறுத்தச் சொன்னான். அருகில் நின்று, தேரின் மேலே அந்தப் பூங்கொடியை எடுத்தும் விட்டான். பாரிக்கு, "இந்தச் சிறிய கொடி படர்வதற்கு தேரை வைக்கலாமா?" என்ற எண்ணமே தோன்றவில்லை. அந்தக் கொடியின் தளர்ச்சி ஒன்றே அவன் கருத்தில் நின்றது. அருகில் எது இருந்தாலும் ஊன்றுக்கோளாக நிறுத்த வேண்டும் என்ற எண்ணமே முன் நின்றது. இதுவே 'கொடைமடத்தின்' எடுத்துக்காட்டு. இதனால், 'முல்லைக்கு தேர் கொடுத்த வள்ளல், பாரி' என்ற புகழையும் பெற்றான்.

மேற்கோள்கள்
-----------

1. ↑  திருக்குறள், ஈகை அதிகாரம், எண் 221
**சுரூபா முகர்ஜி** (Suroopa Mukherjee) ஓர் இந்திய எழுத்தாளர். போபால் பேரழிவு பற்றிய புத்தகம் உட்பட குழந்தைகள் மற்றும் இளைஞர்களுக்கான பல புத்தகங்களை எழுதியவர். டெல்லி பல்கலைக்கழக இந்து கல்லூரியில் ஆங்கில இலக்கியம் கற்பிக்கும் இவர், சுற்றுச்சூழல் பாதிப்பு மற்றும் பெருநிறுவன குற்றங்கள் தொடர்பான பிரச்சினைகள் குறித்து இளைஞர்களுக்கு விழிப்புணர்வை ஏற்படுத்த ஏற்படுத்தப்பட்ட மாணவர் குழுவின் ஒருங்கிணைப்பாளராக உள்ளார்.

பெரியவர்களுக்காக வெளியிட்ட இவரது முதல் புதினம் *அக்ராஸ் தி மிஸ்டிக் ஷோர்* மார்ச் 2007 இல் *மேக்மில்லன்* பதிப்பகத்தால் வெளியிடப்பட்டது*.* இவரது "*சர்வைவிங் போபால்*" போபால் பேரழிவினால் பாதிக்கப்பட்ட சமூகத்தின் வாய்வழி சான்றுகளை எடுத்துரைக்கிறது. இந்த பேரழிவினால் ஏற்பட்ட பாதிப்புகளையும் அதன் பின்விளைவுகளையும் இந்த நூல் பகுப்பாய்வு செய்கிறது.

சான்றுகள்
---------

1. ↑  "Suroopa Mukherjee". *www.panmacmillan.com* (ஆங்கிலம்). 2021-03-17 அன்று பார்க்கப்பட்டது.
2. ↑  "HINDU COLLEGE University Of Delhi". *www.hinducollege.ac.in*. 2020-06-28 அன்று மூலம் பரணிடப்பட்டது. 2021-03-17 அன்று பார்க்கப்பட்டது.

வெளி இணைப்புகள்
---------------

* தி டைம்ஸ் ஆஃப் இந்தியா